རྣམས་མཇལ།
རྗེ་དབོན་ནམ་མཁའ་འདའ་ཀ་མའི་དབང་དང་སྐུ་གཤེགས་ཚེ་ལམ་སྟོན་སོགས་མཛད། ལྷན་རྒྱས་གནས་
ནང་དུ་ ཕེབས། རྗེ་ དབོན་གྱི་ རྗེས་ སྒྲུབ་ མཛད། མཚུར་ ཕུ་ དང་ གཟེད་ གཞིས་ ཀར་ ཕེབས། དེ་ ཚེ་བྱང་
ཕྱོགསས་ ནས་ ཨོ་ རོད་ བསྟན་ འཛིན་ ཆོས་ རྒྱལ་གྱི་དཔུང་ཆེན་བསམ་འགྲུབ་རྩེཪ་ཐེག རྒྱལ་བ་མཆོག་
བརྒྱད་གྲྭར་བཞུགས། རྗེ་གཙུག་ལག་རྒྱ་མཚོའི་སྤྲུལ་སྐུ་སྡེ་པ་ལྷ་ཡུལ་པའི་ཞལ་ངོར་ འཁྲུངས་པ་སྤྱན་
དྲངས་ཏེ་ལྷོ་བྲག་ཏུ་ཕེབས། རྗེ་འདི་ཉིད་ཀརྨ་པའི་སྒར་དུ་སྤྱན་དྲངས་ནས་ཀརྨ་པ་ཉིད་ཀྱི་ཆིབས་ཁ་བ་
མཛད། ཡབ་སྲས་བཀའ་བགྲོས་ཏེ་ཀོང་དམག་རྣམས་ཕྱིར་བཟློག་པར་མཛད། རྗེ་ཉིད་གངས་དཀར་རྡོ་རྗེ་
གདན་དུ་ཕེབས་དེར་གནས་ཀྱི་སྐྱེ་འགྲོ་རྣམས་གཡུལ་ངོར་འཆི་བའི་དུཿཁ་ལས་བསྐྱབས། དེ་ནས་གཞིས་
ཀ་རྩེར་ཕེབས། རྒྱལ་པོ་ཆེན་པོ་མཆོད་ཡོན་ལྷན་གཅིག་ཏུ་རྗེ་འདིའི་ཞབས་ལ་གུས་པས་བཏུད། ཀརྨ་པ་
ཆེན་པོ་ཡང་ཕེབས་ཏེ་དུས་ཀྱི་འཁྲུགས་པ་དེ་ཞི་བའི་བཀའ་སྩལ་ཡང་སྔོན་གྱི་ལས་ལ་བྱ་ཐབས་བྲལ།
ཡབ་སྲས་ལྷན་གཅིག་དགའ་གདོང་ནས་རོང་ཆེན་བརྒྱུད་ལེགས་བཤད་གླིང་དུ་ཕེབས་རིམ་པར་ལྷོ་བྲག་
ཏུ་ཕེབས་རྗེ་འདིས་དཔའ་བོ་སྤྲུལ་སྐུར་དབང་ལུང་སོགས་སྩལ། འདུས་སྡེར་ཕྱག་ཆེན་དང་ཆོས་དྲུག་གི་
ཁྲིད་སྩལ་དེ་ཕྱོགས་ཀྱི་གནས་རྟེན་རྣམས་མཇལ། རྒྱལ་བའི་དབང་པོ་ནས་མཁན་པོ་མཛད་དེ་གྲངས་ཚང་
268

བའི་དགེ་འདུན་གྱི་དབུས་སུ་བསྙེན་པར་རྫོགས་པར་མཛད། དངུལ་སྲང་ཉིས་བརྒྱ་ ལས་རྗེ་རྒྱལ་བའི་
དབང་པོས་ཕྱག་བླུགས་མཛད་པའི་སྒྲོལ་མའི་སྐུ་ཞིག་གནང༌། དེ་ནས་ཀར་དགེའི་ནང་ཁུལ་གྱི་དོན་དུ་
རྒྱལ་ཚབ་དམ་པ་གཙང་ཕྱོགས་སུ་ཆིབས་བསྐྱོད་དེ་སྲིང་ལག་ཞེས་པར་ཕེབས་པ་ན་རྗེ་ངག་དབང་བཀྲ་
ཤིས་དཔལ་གྲུབ་ཡང་དེར་ཕེབས།
རྒྱལ་ཚབ་རིན་པོ་ཆེ་འདི་སྐུ་ཐོར་བཞེས་པས་ཀརྨ་པ་ནས་ཕྱག་རྡོར་གྱི་
སྐུ་ཁྱད་ པཪ་ཅན་ཕྱག་ བླུགས་ ཞིག་སྩལ། བཀྲ་ཤིས་དཔལ་གྲུབ་ནས་ རྗེ་ ཉིད་ ཀྱིས་ཐུགས་བཞེད་ ལྟར་
རྣམ་འཇོམས་བྱབས་ཁྲུས་དང༌། ཚེ་དཔག་དཀར་པོ་ཡང་གསང་ལྷན་སྐྱེས་དང༌། ཚེ་དཔག་མེད་སྤྲུལ་སྐུ་
དང་ ། གྲུབ་ རྒྱལ་ མ་ ཡོངས་ གྲགས་ བཅས་ ཀྱི་ དབང་ བརྒྱ། རྗེ་ སྡིག་ ལུང་ བའི་ ལུགས་ ཀྱི་ སུན་ བཟློག་
དང་སྦྲེལ་ བའི་ ཞབས་ བརྟན་ ཕུལ། ཕྱག་ བཞི་དང་ ལེགས་ལྡན་གྱི་གཏོར་ ཟློག་བཅས། སྐུ་སྲུང་བསྙུན་
གཡོག་ཐམས་ཅད་ཞབས་དྲུང་རང་ནས་ཞུས། དེ་ནས་གཞིས་ཀ་རྩེར་ཕེབས་ཏེ་སའི་ཚངས་པར་དྲང་པོའི་
ཞུ་གསོལ་ཕུལ། བཀྲ་ཤིས་ལྷུན་པོར་པཎ་ཆེན་རིན་པོ་ཆེ་མཇལ་ཞིང་ལེགས་ཚོགས་སུ་གྱུར་ཤང་རྣམ་གླིང་
དུ་གཞི་འཇགས་བཞུགས། སྟག་ལུང་ཞབས་དྲུང་ལ། སྙིང་རྗེ་པད་དཀར་དང༌། རྒྱ་རོལ། མཛངས་བླུན།
སྐལ་བཟང༌ ། དུས་མཁྱེན་བཀའ་འབུམ། མི་བསྐྱོད་རྗེའི་ཁྲིད་ཐུང་པུསྟི། སྐུ་གསུམ་ངོ་སྤྲོད། རླུང་སེམས་
དབྱེར་མེད་ཀྱི་བཤད་ཆེན། སྙིང་པོ་གསང་དོན། རྒན་པོའི་རླུང་སྨན་རྣམས་ཀྱི་ལུང་སྩལ། སྟག་ལུང་ཞབས་
དྲུང་ནས་ཆོས་དབང་ བླ་མ་གསང་འདུས་ཀྱི་དབང་ཆེན། ཟླུམ་པོ་བཞི་དབང༌། བྱང་གཏེར་དྲག་མཐིང་
སོགས་ཀྱི་དབང་བཀའ་བརྒྱད་ཙམ་དང༌། མཁའ་འགྲོ་རྒྱ་མཚོ། སྡོམ་འབྱུང༌། སྦྱང་ཡོན། རྡོ་རྗེ་མཁའ་འགྲོ་
སོགས་དབང་སྣ་ལྔ་བཅུ་སྐོར་གསན་པར་མཛད། རྒྱལ་མཁར་རྩེར་ཕེབས། གོང་ནས་མཚུར་ཕུ་སོགས་
ཀམ་ཚང་གི་ཆོས་སྡེ་ཉེར་གཅིག་ཙམ་གནང་ཞིང་བོད་ཡུལ་གྱི་ཀར་སྡེ་ཀུན་གྱི་འདྲེན་པར་མངའ་གསོལ། །
མཚུར་ཕུ་རྩིས་བཞེས་དང༌། ཆོས་སྡེ་སོ་སོར་མི་སྣ་བཀྲམ་པ་སོགས་མཛད། སྙེ་ཐང་གི་གནས་གཟིགས་
གནང༌། གཞུང་ས་ནས་ཐབ་བསུ་བཅས་ལྷ་སར་ཕེབས། དཀྱིལ་འཁོར་སྟེང་དུ་མཆོད་ཡོན་གྱིས་མཇལ་
ཞིང་བསྙེན་བཀུར་རྒྱ་ཆེན་ཞུས། དེ་ནས་མིའི་བདག་པོའི་བཀས་ཀོང་པོར་ཕེབས། རྩེ་ལྷ་སྒང་དང༌། ཕྲག་
སུ་རུ་གདོང་སོགས་སུ་འཁྲུགས་པ་རྣམས་ཞི་བར་མཛད། རྩེ་ལེ་སྤྲུལ་སྐུ་སོགས་ལ་བཀའ་ཆོས་དང༌། སྒམ་
པོ་གདུང་བརྒྱུད་དང་ཆོས་རྗེར་དབང་ལུང་སོགས་ཀྱིས་རྗེས་སུ་བཟུང༌། སྒམ་པོ་པའི་ཐུགས་བཞེད་ལྟར་རྟ་
ཕག་གི་གསོལ་འདེབས་བརྩམ། རཏྣ་དང་ཞིག་གླིང་འཇའ་ཚོན་པ་རང་གི་གཏེར་ལུང་ནས་ཆོས་བདག་དུ་
269

ལུང་བསྟན་པ་དུས་ལ་བབས་པར་གཟིགས་ནས་རིག་འཛིན་འཇའ་མཚོན་སྙིང་པོ་སྒར་དུ་སྤྱན་དྲངས།
ཐོག་ མར་ གཏེར་སྟོན་ རང་ གི་ ཐུགས་བཞེད་དབང་ཆོས་སོགས་ཕུལ་ནས། རྟ་ཕག་དང་ ཞི་ཁྲོ་ངེས་སྙིང་
དཀོན་མཆོག་སྤྱི་འདུས་ཐུགས་དམ་མཛད། སློབ་དཔོན་ལྷ་མཆོག་གི་བཀའ་དྲིན་བསབ་པའི་ཕྱིར་ལེགས་
བཤད༌གླིང༌དུ༌དུས༌ཇ༌དང༌ ། གཙུག་ལག་ཁང་དུ་བ་དན་བཟང་པོ་ཞིག་ཕུལ། འོག་མིན་གླིང་གི་མཆོད་
གཞིས་རྣམས། བཟད་ དང་ སྲས་ མཁར་ སོགས་ ཀྱི་ཚབ་ མར་ འོད་ ཟེར་ གླིང་ པའི་ བསྟི་ གནས་ སུ་ ཐོབ།
ལེགས་བཤད་གླིང་དུ་སློབ་དཔོན་དོ་བོ་རི་པ་ཀརྨ་བློ་མཆོག ཡངས་ཅན་དུ་སྟག་ཚང་ངག་དབང་བཀྲ་ཤིས་
འགོད་ པ་ སོགས་ ཀཪ་ སྡེ་ ཐམས་ ཅད་ རྗེ་ འདི་ ཉིད་ ཀྱིས་ ཤེས་ འཇུག་གི་ ལུང་བཟང་ཐོབ། ལེགས་གླིང་
ཚོགས་མང་ལ་སྒྲོལ་དཀར་དང་ཕྱག་རྡོར་རྣམ་འཇོམས་ཀྱི་རྗེས་གནང་སྩལ། ཟླ་ཕྱེད་གསོ་སྦྱོང་བཙུགས།
རྗེ་ཉིད་ནས་མདོ་འདོན་པ་སོགས་གནང༌། དམ་པའི་འདིས་བསྙེན་རྫོགས་ནས་ལོ་བཅུ་མ་ཚང་བས་གཞན་
ལ་སྡོམ་པ་འབོགས་སུ་མི་རུང་ཕེབས་པར། རྗེ་བཀྲ་ཤིས་དཔལ་གྲུབ་ནས་གང་ཟག་སྤྱིར་དེ་ལྟར་ལགས་
ཀྱང༌། རྗེ་ཉིད་ནི་འདུལ་བ་ལ་བྱང་བས་རུང་ཚུལ་ཞུས་ཏེ་དེ་ནས་བཟུང་དོན་གཉེར་ཅན་རྣམས་ལ་རབ་བྱུང་
དང་བསྙེན་རྫོགས་ཁོ་ན་གནང༌། གཞུང་མཆོད་ཡོན་ནས་ཀརྨ་པ་ཉིད་མཚུར་ཕུའམ་ཐ་ན་ལྷོ་བྲག་ཙམ་དུ་
གདན་ས་པ་དང༌། རྒྱལ་ཚབ་རིན་པོ་ཆེ་འདི་ཉིད་ཀྱིས་ཇི་ལྟར་མཛད་པ་ལྟར་གནང་ན་ཐུགས་དགྱེས་པའི་
མཆོད་གནས་སུ་གསོལ་བ་འདེབས་བའི་གསུང༌། རྒྱལ་དབང་ལྔ་པའི་ཕྱག་དམ་གནང་བའི་བཀའ་ཤོག་
གནང་བ་ཀརྨ་པའི་ཕྱག་ཏུ་རྗེ་བཀྲ་ཤིས་དཔལ་གྲུབ་ཀྱིས་ཞུ་ནན་བཅས་ཕུལ་ཡང་ཐུགས་མ་གཏད་ནས་ལྷོ་
ཕྱོགས་ཀཱ་མ་རཱུ་པ་དང་ཉེ་བར་ཕེབས་སོང་བས་མི་ཡི་བདག་པོ་རྣམས་ཐུགས་འཁྲུགས་པས་ཆོས་སྡེ་རྣམས་
ལ་བཀའ་བཀྱོན་ཆེན་པོ་དང༌། སྟག་ལུང་ཞབས་དྲུང་ལའང་གཟིགས་པ་འཇོལ་བར་གྱུར་པའི་སྐབས། རྗེ་
འདི་ལྷ་ལྡན་དུ་ཕེབས་ནས་ཡིན་ལུགས་རྣམས་བླ་སྒྲུབ་ཕྱི་ནང་གསང་གསུམ་རྣམས་སྩལ། ཡངས་ཅན་དུ་
ཀརྨ་ཉི་མ་བསྐོས། བསྟན་རིམ་དུ་སྒྲོལ་མ་དང་ཤེར་སྙིང་ འབུམ་ཐེར། བཀའ་བརྒྱད་ཀྱི་གཏོར་བཟློག
བཀའ་འགྱུར་གསུང་སྒྲོགས་མཛད། གཞུང་མཆོད་ཡོན་དུ་དབྱེན་ཞུས་འགའ་རེ་སོང་བའི་དག་ཐེར་དུ་ལྷ་
སར་ཕེབས། རྒྱལ་དབང་ལྔ་པ་མཆོད་ཡོན་མཇལ་བས་ཐུགས་དག་པར་མ་ཟད་གནང་ཆ་མང་པོའང་ཐོབ།
རྩེ་ལྷ་སྒང་གི་རྗེ་ཆོས་གྲགས་རྒྱ་མཚོའི་གདུང་ལ་བྱོན་པའི་བཅུ་གཅིག་ཞལ་དེ་ཀོང་པོ་ཞིག་གིས་ཕུལ་བ་
ལེགས་ཚོགས་ཆེ། ཟུར་རིར་མདོ་མཁར་སྐུ་སྐྱེ་དང༌། མཚུར་གྲྭ་ཚང་བླ་མར་ལྷ་ཕུ་སྐུ་སྐྱེ་བསྐོས། ཀྲེ་ཧོ་ཞིང་
270

བརྗེས་པའི་འདྲེན་པར་བན་དེ་དགོན་དུ་སྤྱན་དྲངས་འབུལ་ཞབས་རྒྱ་ཆེར་ཕུལ། ཆུ་འབྲུག་ལོར་མཚུར་
ཕུར་ཕེབས། གཅུང་འཇིག་རྟེན་དབང་ཕྱུག་གཤེགས་པར་རྗེས་སྒྲུབ་རྒྱ་ཆེན་མཛད། ཆུ་དབར་སྒྲུབ་སྡེའི་
མཆོད་གཞིས་སྐོར་ལ་མཆོད་ཡོན་ལ་ཞུ་སྦྱར་མཛད། རྒྱལ་དབང་ལྔ་པ་རྒྱ་ནག་ཏུ་ཕེབས་པར། སྟོད་ལུང་
ཚལ་སྤྲོར་མཇལ་ཕེབས་རྫོང་ཕུལ། ཀུ་རུ་ཀུལླེའི་ཞི་བ་སྦྱིན་སྲེག་མཛད་པའི་ཐབས་ཀྱི་རེ་ཁཱ་ཞལ་བའི་ངོས་
སུ་ཐིམ་པ་ལྟ་བུའི་རང་བྱུང་དུ་གསལ་བ་དེ་ཐུགས་རྗེ་ལྷ་ཁང་དུ་དྲངས་ནས་ཕྱིས་དངུལ་གདུང་དུ་བཞུགས།
བླ་མ་སྟག་ཚང་བར་ཕྱག་ཆེན། ཚེམ་བུ་སྨར་ཁྲིད་སོགས་གནང༌། ཆུ་སྦྲུལ་ལོར་རྗེ་ལྔ་པ་ཆེན་པོ་རྒྱ་ནག་
ནས་ལྷ་སར་ཕེབས་པར་ཞལ་མཇལ་དུ་ཕེབས་པཪ་རྩེ་ཤོད་ནས་རྐྱ་ཐབ་ཀྱི་བསུ་མ་བཅས་གནང༌། གོང་
ཞབས་སུ་རྟ་ཉི་ཤུ་སྐོར་ སོགས་ཕུལ། ཐུགས་ཕེབས་པའི་གསུང་གླེང་མང་དུ་མཛད། ཤིང་རྟའི་ལོ་སར་
སོགས་མཚུར་ཕུར་མཛད། རྗེ་ལྔ་པ་ཆེན་པོ་ནས་སྐུ་སྐྱོས་དར་གོས་གསེར་དངུལ་སོགས་སྩལ་བ་འབྱོར།
རང་བྱུང་བའི་མཚལ་ཞལ་མ་གསོས་སྐུ་མཚམས་བདུན་ཕྲག་གཅིག་མཛད། ཡངས་ཅན་པའི་སྒྲུབ་པ་བ་
སོགས་བཞི་བཅུ་སྐོར་ལ་བསྙེན་རྫོགས་གནང་བསྟན་འཛིན་ཆོས་རྒྱལ་གཤེགས་པའི་འདས་རྫོངས་འབྱོར།
འབྲི་ཁུང་དཀོན་མཆོག་རིན་ཆེན་གཤེགས་པར་མཆོད་འབུལ་གྱི་བང་མི་བརྫངས། མཆོད་འབུལ་རྟེན་རྒྱ་
ཆེར་ལ་བའང་འབྱོར། ཤིང་ལུགས་ལོར་ཡངས་ཅན་མཁན་པོ་སོགས་ལ་ཕག་མོ་བཾ་བསྐྱེད་མའི་དབང་
སོགས་སྩལ། ཨོ་རོད་ཀྱི་རྒྱལ་བརྒྱུད་མཁན་པོ་ཧུ་ཐོག་ཐུས་མཇལ། ཕྱག་རྡོར་རྗེས་གནང་སྩལ་བས་སྐྱེ་བ་
ཕྱི་མ་འཁོར་དུ་སྐྱེ་བའི་སྨོན་ལམ་མཛད་འདུག མཚུར་གྲྭ་ཚང་གི་སློབ་དཔོན་དུ་སྡེ་པ་སེང་རྫོང་བའི་ལྷ་
བཙུན་ཐུབ་བསྟན་རབ་འཕེལ་དང༌། སྔགས་ཅོག་ཏུ་ཀརྨ་སྒྲུབ་བརྒྱུད་ཡེ་ཤེས། ཀོང་འཕྲང་དུ་ཀརྨ་ཡེ་ཤེས།
མཚོ་ དཀཪ་ དུ་ ཚུལ་ ཁྲིམས་ སྙིང་ པོ་རྣམས་བསྐོས། ལོ་ ཙཱ་ བ་སྡེ་པ་བླ་མཪ་ སྒྲ་ སྐོར་ གྱི་དྲི་ མོལ་ མཛད།
མེ་སྤྲེལ་ལོར་གྲྭ་སློབ་ཀྱི་སྒྲུབ་པ་མང་པོས་རྟོགས་འབུལ་དང༌། དེ་ལ་གདམས་ངག་གནང་བ་
བ་སོགས་མཛད།
བླ་མ་ངག་དབང་བཀྲ་ཤིས་ལ་མོས་གུས་ཆེན་མོའི་ཁྲིད་སོགས་སྩལ་ཏོ། །གཞན་སིལ་བུ་མང་པོ་བཀོད་
པར་བྱ་སྟེ་ཀརྨ་ཕྲིན་ལས་དབང་པོར་བྱེ་མ་ཨ་ཀྲོང་གི་སློབ་དཔོན་སྐུ་ཚབ་གནང་བར་སྐུ་དེ་ལས་བདུད་རྩི་
བབས་བྲག་དཀར་ལྷ་ཆུར་ཕེབས་སྐབས་དུས་ཆུ་ཉིན་རངས་པར་བབ་པའི་ཆུ་ནང་ནས་མར་མེ་ལྔ་ཤར། རྟ་
ཕག་ཡིད་བཞིན་ནོར་བུའི་སྐུ་བཞེངས་པར་རབ་གནས་མཛད་སྐབས་སྐུ་ལས་འོད་འབར། བླ་མ་དྲུང་ཡིག་
པའི་ཕྱི་རྟེན་དུ་རྟེན་བཞེངས་མཛད་པའི་སྐུ་རྒྱུ་བྱིན་རླབས་གནང་སྐབས་ཟངས་ལ་དཔལ་བེའུ་པདྨ་དུང་
271

འཁོར་ལོ་སོགས་རང་བྱུང་དུ་ཤར། ཡངས་ཅན་དུ་རྗེས་མ་ཕེབས་སྐབས་ཐོག་སེར་བབ་པ་དགོངས་པ་
གཏད་པས་ཞི། བསམ་ཡས་སུ་ཕེབས་སྐབས་མཆོད་རྟེན་དཀར་པོ་ལས་འཕེལ་གདུང་མང་པོ་བབ་པ་ཕྱག་
ཏུ་བཞེས། སྟག་ལུང་པའི་རག་སྐུ་བཀྲ་ཤིས་དཔལ་འབར་གྱི་རིགས་ཞིག་ཕྱག་ཏུ་བཞུགས་པ་ལ་གསོལ་
འདེབས་མཛད་རེས་རིང་བསྲེལ་མང་དུ་འབྱུང༌། རྟ་ཕག་གི་སྒྲུབ་པ་མཛད་སྐབས་གཏེར་སྲུང་དངོས་སུ་
གཟིགས། རྡོར་ལེགས་ཀྱི་ཕྲིན་ལས་བསྒྲུབ་པར་ཁས་བླངས། སྡེ་སྲིད་ཀརྨ་བསྟན་སྐྱོང་དབང་པོས་བསམ་
རྩེཪ་ཡབ་སྲས་ལ་འབུལ་ཆེན་མཛད་སྐབས་བཀྲ་ཤིས་པའི་དར་སུམ་འབྲེལ་ནམ་མཁར་བསྐྱོད་དེ་མདུད་
པ་གསུམ་དང་བཅས་ཕོ་བྲང་གི་སྟེང་དུ་བབས། ལྷག་པའི་ལྷ་དང་མཁའ་འགྲོ་དམ་ཅན་རྒྱ་མཚོའི་གཟིགས་
སྣང་ནི་དུས་ཀུན་ཏུ་འབྱམས་ཀླས་ཁོ་ནར་མངའོ། ས་ཁྱི་ཟླ་བ་དང་པོའི་ཉིན་བྱིས་པ་ཞིག་གིས་རྗེ་ཉིད་རྟ་
དཀར་པོ་ཞིག་ཆིབས་ནས་སྤྲིན་གསེབ་དུ་ཕེབས་སོང་བ་མཐོང༌། གཞན་དག་གི་རྨི་ལམ་དུའང་རྗེ་ཉིད་ལྷོ་
ཕྱོགས་འཇའ་འོད་ཀྱི་ཀློང་དུ་ཕེབས་སོང་བ་སོགས་རྨིས་འདུག དགུང་ལོ་ཞེ་གཉིས་པ་ས་ཁྱི་དབོ་ཟླའི་ཚེས་
གསུམ་ལ་འོག་མིན་མཚུར་ཕུའི་ཞལ་རས་ལྷ་ཁང་དུ་ཡོངས་སུ་མྱ་ངན་ལས་འདས་པར་གྱུར་ཏོ། །སྐུ་གདུང་
རིན་པོ་ཆེ་ཞུགས་སུ་བཞུས་པས་དབུ་ཐོད་དང་ཞལ་ཁྱིམ་རང་བྱོན་དུ་ཕེབས་པར། རིན་པོ་ཆེ་སྣ་ཚོགས་
ལས་ལྷ་བབས་ཀྱི་མཆོད་རྟེན་བཞེངས་པའི་སྙིང་པོར་གདུང་རུས་བཅས་བཞུགས་ཏེ་རབ་ཏུ་གནས་ཤིང་
།
མཆོད་ པའི་ སྤྲིན་ རྒྱ་ མཚོས་མཆོད་པར་བྱས་སོ། །རྗེ་ཉིད་ཀྱི་སློབ་མའི་ཚོགས་རྣམས་ནི། དཔའ་བོ་སྤྲུལ་
པའི་ སྐུ་ ཀུན་ཏུ་ བཟང་ པོ། · རི་ བོ་ ཆེའི་ ཆོས་ རྗེ་ གྲགས་ པ་ རྒྱལ་ མཚན། སྒམ་ པོ་ གདུང་བརྒྱུད་ ཆོས་ རྗེ།
འབྲི་ཁུང་ཞབས་དྲུང་རིན་ཆེན་དཔལ་གྲུབ། རྒོད་ཚང་སྤྲུལ་སྐུ། སྤྲུལ་སྐུ་བཀའ་བརྒྱུད་སྒྲོན་མེ། ཏྲེ་ཧོ་སྤྲུལ་
སྐུ་ བསྟན་ འཛིན་དར་ རྒྱས། ། བོ་དོང་འཆི་མེད་སྤྲུལ་སྐུ། ཞབས་དྲུང་ ངག་ དབང་ བཀྲ་ ཤིས་ དཔལ་ གྲུབ།
གསུང་སྤྲུལ་ཚུལ་ཁྲིམས་རྡོ་རྗེ། བོན་ལུང་པ་ཚུལ་ཁྲིམས་རྒྱལ་མཚན། རིག་འཛིན་འཇའ་ཚོན་སྙིང་པོ། དྷཱི་
ཚ་སྐུ་སྐྱེ་འཇིག་རྟེན་དབང་ཕྱུག་དང་དཀོན་མཆོག་ངག་དབང་རྒྱ་མཚོ། གཏེར་སྟོན་ཡོལ་མོ་སྐུ་སྐྱེ། ཁ་རེག་
སྐུ་སྐྱེ་ཀརྨ་བསྟན་སྲུང༌། འབྲུག་ཡོངས་འཛིན་སྐུ་སྐྱེ། ཟངས་མཚོ་སྐུ་སྐྱེ་རྣམས་དང༌། དྲུང་ཡིག་བློ་གྲོས་ནོར་
ལྡན་དང༌། བྱ་བཏང༌བསྟན་པ་རྣམ་རྒྱལ། གྲུབ་དབང་ཀརྨ་ནོར་བུ་རྣམས་ཀྱིས་ཀྱང་རྗེ་དགུ་པ་དང་གཉིས་
སུ